രാജ്യസഭ സീറ്റ് കേരള കോണ്ഗ്രസിന് തന്നെ ജോസ് കെ മാണി തന്നെ മത്സരിച്ചേക്കും തിരുവനന്തപുരം ജോസ് കെ മാണി രാജിവെച്ച രാജ്യസഭ സീറ്റ് കേരള കോണ്ഗ്രസിന് തന്നെ നല്കാന് എല്ഡിഎഫില് തിരുമാനം. ചൊവ്വാഴ്ച ചേര്ന്ന എല്ഡിഎഫ് യോഗത്തിലാണ് ഇത് സംബന്ധിച്ച തിരുമാനം കൈക്കൊണ്ടത്. കേരള കോണ്ഗ്രസ് ഒഴിഞ്ഞ സീറ്റായതിനാല് അവര്ക്ക് തന്നെ നല്കാന് എല്ഡിഎഫില് ധാരണയാകുകയായിരുന്നു. നവംബര് 29 നാണ് തിരഞ്ഞെടുപ്പ്. ഒക്ടോബര് 31 നായിരുന്നു തിരഞ്ഞെടുപ്പ് പ്രഖ്യാപിച്ചത്. നവംബര് 16 നാണ് നാമനിര്ദ്ദേശ പത്രിക സമര്പ്പിക്കാനുള്ള അവസാന തീയതി. കഴിഞ്ഞ നിയമസഭ തിരഞ്ഞെടുപ്പിന് തൊട്ട് മുന്പായിരുന്നു ജോസ് കെ മാണി രാജ്യസഭ എം പി സ്ഥാനം രാജിവെച്ചത്. പി ജെ ജോസഫുമായുള്ള തര്ക്കത്തെ തുടര്ന്ന് യു ഡി എഫ് വിടാനുള്ള തിരുമാനത്തിന്റെ ഭാഗാമയിട്ടായിരുന്നു രാജി. സാധാരണ ആറ് മാസത്തിനുള്ളില് ഒഴിവ് നികത്തേണ്ടതാണെങ്കിലും കൊവിഡിന്റെ പ്രത്യേക സാഹചര്യത്തില് തിരഞ്ഞെടുപ്പ് നീണ്ടുപോകുകയായിരുന്നു. അതേസമയം നിയമസഭ തിരഞ്ഞെടുപ്പ് നടന്നിട്ടും രാജ്യസഭ തിരഞ്ഞെടുപ്പ് വൈകുന്നതിനെതിരെ എം എല് എമാരായ കെ എന് ഉണ്ണികൃഷ്ണന്, വി ആര് സുനില്കുമാര്, ജോബ് മൈക്കിള് എന്നിവര് ഹൈക്കോടതിയെ സമീപിച്ചിരുന്നു. ഹര്ജി കോടതി പരിഗണിക്കാനിരിക്കേയായിരുന്നു കഴിഞ്ഞ 31 ന് തിരഞ്ഞെടുപ്പ് പ്രഖ്യാപിച്ചത്. ഇതോടെ സീറ്റ് ആര്ക്കെന്ന തരത്തിലുള്ള ചര്ച്ചകള് ചൂട് പിടിച്ചിരുന്നു. എന്നാല് ഇന്ന് ചേര്ന്ന യോഗത്തില് കേരള കോണ്ഗ്രസിന്റെ തന്നെ സീറ്റായതിനാല് അവര് തന്നെ മത്സരിക്കാന് ധാരണയായി. വിഷയത്തില് മുന്നണി യോഗത്തില് പ്രത്യേക ചര്ച്ച നടന്നില്ല. അതേസമയം ജോസ് കെ മാണി തന്നെ മത്സരിക്കാനാണ് നിലവില് ധാരണ ആയിരിക്കുന്നതെന്നാണ് വിവരം. ഇത് കൊറിയന് രാജകുമാരിമഞ്ജു വാര്യരുടെ പുതിയ ലുക്കും വന് വൈറല്..മധുരപ്രതികാരം എന്ന് കേട്ടിട്ടേയുള്ളൂ രാജ്യസഭ എം പി സ്ഥാനം രാജിവെച്ച ജോസ് കെ മാണി ഇക്കഴിഞ്ഞ നിയമസഭ തിരഞ്ഞെടുപ്പില് പാലായില് നിന്നും മത്സരിച്ചിരുന്നുവെങ്കിലും മാണി സി കാപ്പനോട് പരാജയപ്പെട്ടിരുന്നു. ഈ സാഹചര്യത്തില് ജോസ് കെ മാണി തന്നെ രാജ്യസഭയിലേക്ക് മത്സരിക്കട്ടെയെന്ന നിലപാടായിരുന്നു പാര്ട്ടി നേതൃത്വം സ്വീകരിച്ചിരുന്നത്. എന്നാല് സംസ്ഥാന രാഷ്ട്രീയത്തില് തുടരാനുള്ള താത്പര്യമായിരുന്നു ജോസ് പ്രകടിപ്പിച്ചത്. അതേസമയം ജോസ് കെ മാണി മത്സരിച്ചില്ലേങ്കില് സീറ്റ് സി പി എം ഏറ്റെടുക്കുമെന്ന സമ്മര്ദ്ദ തന്ത്രം പയറ്റിയതോടെയാണ് ജോസ് തന്നെ മത്സരിക്കാന് തിരുമാനിച്ചതെന്ന റിപ്പോര്ട്ടുകളും ഉണ്ട്. രണ്ട് വര്ഷം മാത്രമാണ് കാലാവധി എന്നതിനാല് ജോസ് രാജ്യസഭയിലേക്ക് മത്സരിക്കട്ടെയെന്ന നിലപാടാണ് പാര്ട്ടിയിലെ ഒരു വിഭാഗം നേതാക്കള്ക്ക്. അതിന് ശേഷം നിയമസഭയിലേക്ക് മത്സരിക്കാമെന്നും ഇവര് ചൂണ്ടിക്കാട്ടുന്നു. നിലവില് പാര്ട്ടി ചെയര്മാന് പദവി മാത്രമാണ് ജോസ് കെ മാണിക്കുള്ളത്. അതേസമയം സ്റ്റീഫന് ജോര്ജ് ഉള്പ്പെടെയുള്ളവരുടെ പേരുകളും പരിഗണിക്കുന്നതായി റിപ്പോര്ട്ടുണ്ട്. നാളെ കേരള കോണ്ഗ്രസ് യോഗം കോട്ടയത്ത് ചേരുന്നുണ്ട്. ഈ യോഗത്തില് അന്തിമ തീരുമാനമുണ്ടാകുമെന്ന് എല് ഡി എഫ് യോഗത്തില് പാര്ട്ടിയെ പ്രതിനിധീകരിച്ച് പങ്കെടുത്ത സ്റ്റീഫന് ജോര്ജ് പറഞ്ഞു. പ്രധാനമന്ത്രിയായാല് എന്തുചെയ്യും ? രാഹുല് ഗാന്ധിയുടെ മറുപടി കേട്ടോ അതേസമയം രാജ്യസഭ തിരഞ്ഞെടുപ്പില് കോണ്ഗ്രസും മത്സരിക്കുമെന്ന് നേരത്തേ കെ പി സി സി അധ്യക്ഷന് കെ സുധാകരന് പറഞ്ഞിരുന്നു. കപക്ഷീയമായ മത്സരം അനുവദിക്കാനാവില്ലെന്നും സുധാകരന് വ്യക്തമാക്കിയിരുന്നു. അതേസമയം കോണ്ഗ്രസില് നിന്നും ആര് മത്സരിക്കുമെന്ന് വ്യക്തമല്ല. ഇടതു ബന്ധം അവസാനിപ്പിച്ച് കോണ്ഗ്രസില് എത്തിയ ചെറിയാന് ഫിലിപ്പ് മത്സപിക്കുമോയെന്നാണ് ഉറ്റുനോക്കപ്പെടുന്നത്. തെരഞ്ഞെടുപ്പില് ചെറിയാന് ഫിലിപ് മത്സരിക്കുമോ എന്ന കാര്യം പിന്നീട് പറയാമെന്നായിരുന്നു സുധാരന് നേരത്തേ പ്രതികരിച്ചിരുന്നത്. source: oneindia.com